**ՀԻՄՆԱՎՈՐՈՒՄ**

**«Հոգեկան առողջության խնդիր ունեցող անձի կեցությանն անհրաժեշտ պայմանները սահմանելու մասին» Առողջապահության նախարարի հրամանի նախագծի**

1. **Ընթացիկ իրավիճակը և իրավական ակտի ընդունման անհրաժեշտությունը**

«Հոգեկան առողջության խնդիր ունեցող անձի կեցությանն անհրաժեշտ պայմանները սահմանելու մասին» Առողջապահության նախարարի հրամանի ընդունումը պայմանավորված է «Հոգեբուժական օգնության և սպասարկման մասին**» օրենքի այսուհետ` Օրենք** 5-րդ **հոդվածի 7-րդ մասի** պահանջի կատարման անհրաժեշտությամբ:

1. **Առաջարկվող կագավորումների բնույթը**

Նախագծով առաջարկվում է սահմանել հոգեբուժական կազմակերպությունում անձի կեցությանը համար անհրաժեշտ սանիտարահիգիենիկ նորմերին և կանոններին համապատասխանող, բարեկարգ, կահավորված, սանհանգույցով և լոգասենյակով, եղանակային պայմանների համար անհրաժեշտ ջեռուցմամբ, օդափոխությամբ, խոնավությամբ, բնական և արհեստական լուսավորությամբ պայմանների, մեկ մահճակալի հաշվով՝ առնվազն 4-6 քառ. մետրի հնարավորության, տղամարդկանց, կանանց և երեխաների համար առանձնացված հիվանդասենյակների, երեխաների համար առանձնացված բաժանմունքերի ապահովման պահանջները:

Նախագծով սահմանվում է նաև, որ հոգեբուժական կազմակերպությունը հոգեկան առողջության խնդիր ունեցող անձին պետք է շաբաթական առնվազն մեկ անգամ տրամադրի մաքուր հագուստ և անկողնային պարագաներ: Հոգեկան առողջության խնդիր ունեցող անձին տրվող սնունդը պետք է ունենա բավարար սննդարարություն և օրգանոլեպտիկ հատկություններ (համ, հոտ, տեսք): Ընդ որում, հարկ է նշել, որ հագուստի չափաբաժինը, դրանց օգտագործման ժամկետները, անկողնային և հիգիենիկ պարագաների չափաբաժիններն ու դրանց օգտագործման ժամկետները, ինչպես նաև սննդի օրական միջին չափաբաժինը սահմանված են Հայաստանի Հանրապետության կառավարության 2011 թվականի մայիսի 26-ի թիվ 711-Ն որոշմամբ

**3.** **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ԱՆ «Ակադեմիկոս Ս.Ավդալբեկյանի անվան առողջապահության ազգային ինստիտուտ» ՓԲԸ-ի աշխատակիցների կողմից:

**4. Ակնկալվող արդյունքը**

Նախագծի ընդունման արդյունքում կսահմանվեն հոգեկան առողջության խնդիր ունեցող անձի կեցությանն անհրաժեշտ պայմանները:

**ՏԵՂԵԿԱՆՔ**

**Նախագծի ընդունման կապակցությամբ Հայաստանի Հանրապետության պետական կամ տեղական ինքնակառավարման մարմինների բյուջեներում ծախսերի եվ եկամուտների էական ավելացումներ կամ նվազեցումներ**

**Նա**խագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախuերի և եկամուտների ավելացում կամ նվազեցում չի նախատեսվում: